ຫວຽດນາມຕ້ອນຮັບ ກຳປັ່ນລົບສະຫະລັດ ທີ່ເດີນທາງໄປຮ່ວມຝຶກແອບ
ກຳປັ່ນລົບສະຫະລັດຈຸນຶ່ງ ໄປເຖິງຫວຽດນາມແລ້ວ ເພື່ອຢ້ຽມຢາມ ແລະທຳການການຝຶກແອບຮ່ວມກັນ
ຫວຽດນາມຕ້ອນຮັບກຳປັ່ນລົບຂອງສະຫະລັດ 3 ລຳທີ່ແລ່ນເຂົ້າໄປໃນເຂດນ່ານນໍ້າຂອງຕົນ ໃນວັນສຸກມື້ນີ້ ຕາມໝາຍກຳນົດຂອງການແວ່ຢ້ຽມຢາມແລະການຝຶກແອບຮ່ວມກັນ ສະຖານທູດສະຫະລັດ ກ່າວໃນຖະແຫຼງຂ່າວສະບັບນຶ່ງວ່າ ທັງສອງຝ່າຍຈະທຳການຝຶກແອບ ຮ່ວມກັນເປັນເວລາ 7 ມື້ ທີ່ພົວພັນກັບການເດີນເຮືອແລະການຄວບຄຸມຄວາມເສຍຫາຍຕະ ຫຼອດທັງການຝຶກແອບໃນການມຸດນໍ້າແລະການກູ້ເອົາເຮືອນຳດ້ວຍ ແຕ່ຈະບໍ່ມີການຝຶກແອບ ກ່ຽວກັບການສູ້ລົບຮວມຢູ່ນຳແຕ່ຢ່າງໃດ ພວກເຈົ້າໜ້າທີ່ກ່າວວ່າການຢຸດແວ່ຂອງກຳປັ່ນລົບສະຫະລັດໄດ້ມີໝາຍກຳນົດລ່ວງໜ້າມາດົນ ແລ້ວແຕ່ມີຂຶ້ນໃນຂະນະທີ່ຄວາມເຄັ່ງຕຶງລະຫວ່າງຈີນແລະຫວຽດນາມພວມເພີ່ມທະວີຂຶ້ນກ່ຽວ ກັບບັນຫາຂັດແຍ້ງໃນເລື່ອງເຂດນໍ້າແດນດິນຢູ່ໃນບໍລິເວນທະເລຈີນໃຕ້ທີ່ອຸດົມສົມບູນໄປດ້ວຍ ຊັບພະຍາກອນນັ້ນ ກອງທັບຈີນໄດ້ຕຳໜິຕິຕຽນສະຫະລັດຢ່າງແຮງໃນມື້ວັນຈັນຜ່ານມາທີ່ຈະດຳເນີນຕໍ່ໄປໃນການ ຝຶກແອບຮ່ວມກັບຫວຽດນາມ ຈີນ ຟີລິບປິນ ມາເລເຊຍ ບຣູນາຍ ຫວຽດນາມ ແລະໃຕ້ຫວັນ ຕ່າງກໍອ້າງເອົາກຳມະສິດໃນ ດິນ ແດນຢູ່ໃນເຂດທະເລຈີນໃຕ້